Tina Bru

Tina Bru (født 18. april 1986 i Moss) er en norsk politiker som er stortingsrepresentant fra Rogaland siden 2013 og 2. nestleder i Høyre siden 2020. 

Bru var olje- og energiminister i Erna Solbergs regjering fra januar 2020 til regjeringen gikk av i oktober 2021.

Liv og virke

Bakgrunn
Hun har årsstudium i religionsvitenskap fra Universitetet i Stavanger fra 2009 og bachelorgrad i endringsledelse fra BI fra 2012. 

Bru bor i Sandnes, vokste opp på Østlandet, men bodde også flere år i USA som barn. Hun er gift og har ett barn.

Politikk
I 2005 meldte hun seg inn i Unge Høyre. Hun var 2. nestleder og fylkessekretær i Rogaland Unge Høyre 2006–2007, leder i Rogaland Unge Høyre 2007–2008, medlem av Eiganes og Våland bydelsutvalg 2007–2011 og medlem av Unge Høyres sentralstyre 2008–2010. Hun var politisk rådgiver for Stavanger Høyre og Høyres bystyregruppe 2008–2010, Rogaland Høyre 2011–2012 og fylkesordfører Janne Johnsen 2012–2013. Hun har også vært butikkmedarbeider.

Bru var 1. vararepresentant til Stortinget fra Rogaland 2009–2013, og møtte en tid for Arve Kambe. Bru ble medlem av Stavanger bystyre og Rogaland fylkesting i 2011. Høsten 2012 ble Bru nominert som Høyres 4. kandidat til Stortinget fra Rogaland foran stortingsvalget i 2013.

Til Høyres landsmøte 2020 har hun meddelt valgkomitéen at hun ikke tar gjenvalg som leder av Høyres kvinneforum og åpner samtidig for at hun kan ta over for Høyres avtroppende 2. nestleder Bent Høie. 5. februar ble Bru innstilt av valgkomiteen til Høyres landsmøte som 2. nestleder i Høyre . På Høyres utsatte landsmøte ble Bru i september 2020 valgt til Bent Høies etterfølger som ny 2. nestleder i Høyre.

Stortingskomiteer 
2021 - 2025: 1.nestleder i Finanskomiteen
2016 - 2020: 2.nestleder i Energi- og miljøkomiteen
2013 - 2016: Medlem av Energi- og miljøkomiteen

Regjering 
24. januar 2020 ble Tina Bru utnevnt til olje- og energiminister i Erna Solbergs regjering, etter at Fremskrittspartiet gikk ut av regjeringen samme dag. Mange uttrykte store forventninger til Bru som statsråd, og utnevnelsen ble godt mottatt av mange i industrien og energibransjen. 14. oktober 2021 gikk Bru av sammen med resten av Erna Solbergs regjering.

Referanser

Eksterne lenker 
 
 
 
 
 
Portrettintervju i DN 11. mars 2016

Statsråder i Regjeringen Solberg
Stortingsrepresentanter fra Høyre
Stortingsrepresentanter for Rogaland
Stortingsrepresentanter 2013–2017
Lokalpolitikere i Stavanger
Høyre-politikere i Rogaland
Tillitsvalgte i Unge Høyre
Alumni fra Handelshøyskolen BI
Personer fra Stavanger kommune
Stortingsrepresentanter 2017–2021
Stortingsrepresentanter 2021–2025